b'\n_START_ARTICLE_\nSpominski park padlih borcev in talcev\n_START_SECTION_\nSpominski park padlim borcem in talcem NOB na \xc5\xbdalah\n_START_PARAGRAPH_\nSpominski park padlim borcem in talcem NOB se nahaja na ljubljanskih \xc5\xbdalah._NEWLINE_Po osvoboditvi leta 1945 so poleg prostora, kjer so pokopani talci in druge \xc5\xbertve, pri\xc4\x8deli pokopavati padle partizane - Ljubljan\xc4\x8dane iz vse Slovenije. Tako je nastalo na novem delu ljubljanskega pokopali\xc5\xa1\xc4\x8da veliko grobi\xc5\xa1\xc4\x8de padlih borcev. Mestni odbor Zveze borcev v Ljubljani je dal pobudo za enotno ureditev teh grobov in postavitev spomenika. Ker je grobi\xc5\xa1\xc4\x8de na \xc5\xbdalah tesno povezano z Gramozno jamo, vodi na pokopali\xc5\xa1\xc4\x8de urejena pot, v spomin na vse tiste, ki so jih takoj po ustrelitvi neopazno prepeljali na pokopali\xc5\xa1\xc4\x8de.'